I dag bød Aalborg Universitets rektor 4.670 nye studerende velkommen. Universitetet har efter fem år med rekordstore optag af studerende indført adgangskrav på en række uddannelser for at begrænse antallet af nye studerende. Der har været rekordstort antal ansøgere, der har søgt ind på universitetet, men grænsen er ved at være nået, for hvor mange man kan rumme. - Der er de fysiske rammer på universitetet, og så er der de faglige rammer, så nu er vi ved at være der, hvor vi har et passende optag. Jeg tror ikke, at vi kommer til at få et øget optag de kommende år, siger Per Michael Johansen, der er rektor på Aalborg Universitet.

Referat:
For første gang i flere år bød Aalborg Universitet i dag velkommen til færre studerende end sidste år.